РЕПУБЛИКА СРБИЈА

НАРОДНА СКУПШТИНА

Одбор за финансије, републички буџет

и контролу трошења јавних средстава

11 Број 06-2/97-13

11. март 2013. године

Б е о г р а д

ЗАПИСНИК

37. СЕДНИЦЕ ОДБОРА ЗА ФИНАНСИЈЕ, РЕПУБЛИЧКИ БУЏЕТ И КОНТРОЛУ ТРОШЕЊА ЈАВНИХ СРЕДСТАВА, ОДРЖАНЕ 11. МАРТА 2013. ГОДИНЕ

Седница одбора је почела у 9,35 часова.

Седницом је председавала Весна Ковач, председница Одбора.

Поред председнице, седници су присуствовали чланови Одбора: Верољуб Арсић, Војислав Вујић, др Милорад Мијатовић, Радмило Костић, Драган Томић и Момо Чолаковић и заменици чланова Одбора: Мирјана Марјановић, уместо Душице Николић и Бошко Ристић, уместо Александра Сенића.

Седници нису присуствовали чланови Одбора: Зоран Антић, Жика Гојковић, мр Божидар Ђелић, Бојан Ђурић, Зоран Касаловић, Душица Николић, Радојко Обрадовић, Золтан Пек, Ђорђе Стојшић и Александар Сенић.

Седници је присуствовао и др Владимир Маринковић, заменик члана Одбора др Милорада Мијатовића.

Седници Одбора су присуствовали Драгана Ратковић и Дејан Дабетић, представници Министарства финансија и привреде.

На предлог председнице, Одбор је једногласно утврдио

Д н е в н и р е д

1. Разматрање Предлога закона о потврђивању Споразума између Владе Републике Србије и Владе Руске Федерације о одобрењу државног извозног кредита Влади Републике Србије, који је поднела Влада,

2. Разматрање Предлогa закона о потврђивању Уговора о гаранцији између Републике Србије и Кувајтског фонда за арапски економски развој (Пројекат железничка станица Београд Центар-Фаза I),који је поднела Влада и

3. Разматрање Предлога закона о потврђивању Уговора између Владе Републике Србије и Владе Уједињених Арапских Емирата о избегавању двоструког опорезивања у односу на порезе на доходак, који је поднела Влада.

**Прва тачка дневног реда:** Разматрање Предлога закона о потврђивању Споразума између Владе Републике Србије и Владе Руске Федерације о одобрењу државног извозног кредита Влади Републике Србије

Одбор је, у складу са чл. 155. став 3. и 170. Пословника Народне скупштине, већином гласова (8 за, један није гласао), одлучио да преложи Народној скупштини да прихвати Предлог закона о потврђивању Споразума између Владе Републике Србије и Владе Руске Федерације о одобрењу државног извозног кредита Влади Републике Србије.

За известиоца Одбора на седници Народне скупштине одређена је Весна Ковач, председница Одбора.

**Друга тачка дневног реда:** Предлога закона о потрвђивању Споразума између Владе Републике Србије и Владе Руске Федерације о одобрењу државног извозног кредита Влади Републике Србије

Одбор је, у складу са чланом 155. став 3. и 170. Пословника Народне скупштине, једногласно одлучио да преложи Народној скупштини да прихвати Предлог закона о потрвђивању Споразума између Владе Републике Србије и Владе Руске Федерације о одобрењу државног извозног кредита Влади Републике Србије.

За известиоца Одбора на седници Народне скупштине одређена је Весна Ковач, председница Одбора.

**Трећа тачка дневног реда:** Разматрање Предлога закона о потврђивању Уговора између Владе Републике Србије и Владе Уједињених Арапских Емирата о избегавању двоструког опорезивања у односу на порезе на доходак

Одбор је, у складу са чланом 155. став 3. и 170. Пословника Народне скупштине, једногласно одлучио да преложи Народној скупштини да прихвати Предлога закона о потврђивању Уговора између Владе Републике Србије и Владе Уједињених Арапских Емирата о избегавању двоструког опорезивања у односу на порезе на доходак.

За известиоца Одбора на седници Народне скупштине одређена је Весна Ковач, председница Одбора.

Препис тонског снимка 37. седнице Одбора чини саставни део овог записника.

Седница Одбора је завршена у 9,50 часова.

За СЕКРЕТАРа ОДБОРА ПРЕДСЕДНИК ОДБОРА

Милена Сандић Весна Ковач